หนูกินยาคุมรายเดือนมา 2 แผงแล้วค่ะ เข้าช่วงหยุดยาของแผงที่2 คือวันที่1 ใน7วัน แล้ว มี พสพ มีการหลั่งใน เลยกินยาคุมฉุกเฉิน เข้าวันที่ 6. ของการหยุดยาแล้วประจำเดือนยังไม่มา แบบนี้มีโอกาสตั้งครรภ์ไหมคะ
สวัสดีค่ะ Saranros Rattanaการใช้ยาคุมแบบแผงรายเดือนนั้น ถ้าได้ใช้อย่างถูกต้องครบยาเม็ดที่มีฮอร์โมน 21 เม็ดแล้วนั้น จะไม่มีการตกไข่ในรอบเดือนดังกล่าว และช่วงเว้นยา 7 วัน จะเป็นช่วงที่มีประจำเดือนมา การมีเพศสัมพันธ์ในช่วงเวลาดังกล่าว ไม่น่าจะทำให้มีโอกาสตั้งครรภ์ได้ค่ะดังนั้นจริงๆแล้วการมีเพศสัมพันธ์ในช่วงเว้นยา ไม่มีความจำเป็นต้องใช้ยาคุมฉุกเฉินตามเข้าไปอีก การใช้ยาคุมฉุกเฉินนั้นอาจจะทำให้ประจำเดือนมาคลาดเคลื่อนไปได้ แต่ไม่ควรเกิน 7 วันในกรณีนี้โอกาสตั้งครรภ์มีได้น้อยมาก แนะนำว่าเมื่อหยุดยาแผงครบ 7 วัน ให้กินยาแผงต่อไปทันที และหากยังไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรืออาจไปยืนยันผลที่รพ.ให้แน่ใจก่อนจึงค่อยเริ่มยาคุมแบบแผงแผงต่อไปก็ได้เช่นกัน